CELEX: 62016TN0689
Language: fi
Date: 2016-09-24 00:00:00
Title: Asia T-689/16: Kanne 24.9.2016 – PL v. komissio

28.11.2016   
            
            
               FI
            
            
               Euroopan unionin virallinen lehti
            
            
               C 441/25
            
         
      Kanne 24.9.2016 – PL v. komissio
      (Asia T-689/16)
      (2016/C 441/29)
      Oikeudenkäyntikieli: ranska
      
         Asianosaiset
      
      
         Kantaja: PL (Bryssel, Belgia) (edustajat: asianajajat J.-N. Louis ja N. de Montigny)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan yksikön DG HR.B4 ”Uran ja kykyjen hallinnointi” päällikön 22.12.2015 tekemän päätöksen olla panematta täytäntöön unionin virkamiestuomioistuimen 15.4.2015 antamaa tuomiota antamalla päätöksen, joka oli jo pantu täytäntöön yli 3 vuotta aikaisemmin, siirtää kantaja yksikön edun mukaisesti Länsirannan ja Gazan kaistan Euroopan unionin edustustosta (Itä-Jerusalem) liikenteen ja liikkumisen pääosastoon (MOVE) Brysseliin 1.1.2013 alkavin takautuvin vaikutuksin
               
            
                  —
               
               
                  kumoamaan 20.8.2015 annetun päätöksen implisiittisesti hylätä kantajan edustajansa välityksellä esittämä pyyntö saada tietoja komission virkamiestuomioistuimen asiassa F-96/13 15.4.2015 antaman tuomion täytäntöön panemiseksi toteuttamista toimenpiteistä
               
            
                  —
               
               
                  velvoittamaan komission korvaamaan kantajalle 250 000 euron määrän korvauksena aineellisesta vahingosta ja henkisestä kärsimyksestä
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste, joka perustuu SEUT 266 artiklan rikkomisen siltä osin kuin riidanalaisissa päätöksissä ei noudateta virkamiestuomioistuimen asiassa F-96/13 15.4.2015 antaman tuomion tuomiolauselmaa, kun otetaan huomioon tuomion perustelut, jotka välttämättä tukevat tuomiolauselmaa, koska ne ovat välttämättömiä tuomiolauselmassa tuomitun täsmällisen merkityksen määrittämiseksi
                  
                              —
                           
                           
                              Kantaja katsoo, että SEUT 266 artiklassa komissio velvoitetaan välttämään sitä, että kumotun toimen korvaavaa toimea rasittaisivat samat säännöstenvastaisuudet kuin ne, jotka on yksilöity kumoamistuomiossa, mikä on tilanne nyt käsiteltävässä asiassa.
                           
                        
            
                  2)
               
               
                  Toinen kanneperuste, joka perustuu menettelymääräysten rikkomiseen siltä osin kuin riidanalaisilla päätöksillä ei panna säännöstenmukaisesti, vilpittömästi ja uskollisesti täytäntöön virkamiestuomioistuimen kumoamistuomiota ja ne on annettu ainoastaan, jotta päätös, joka – vaikka se on kumottu – on pantu täytäntöön jo yli kolme vuotta sitten, vaikuttaisi lailliselta.
               
            
                  3)
               
               
                  Kolmas kanneperuste, joka perustuu henkilöstösääntöjen 22 artiklan rikkomiseen.